OzLabs/hebrew-wiki-articles huggingface dataset:
קרפדות מקרינות

קרפדות מקרינות (שם מדעי: Ceratophryidae) היא משפחה של דו-חיים מסדרת חסרי זנב החיים באמריקה הדרומית. במשפחה זו ישנם 3 סוגים ו-12 מינים ובתחילה הם נכללו במשפחת הלפטודקטיליים הגדולה וכן במשפחות הקטנות: תלמטוביים (Telmatobiidae) ובטרצ'יליים (Batrachylidae). סימן ההיכר שלהם הוא קרניים על עיניהם אצל כמה מהמינים, אך לא אצל כולם.

מינים אלו הם מהגדולים שבמיני הצפרדעים וכוללים את המין הנכחד הגדול ביותר של צפרדע - קרפדת בילזבופו (Beelzebufo), שחיה במדגסקר בתקופת הקרטיקון ושקלה עד 4 ק"ג והגיעה עד אורך 40 ס"מ.

צפרדעים אלה חיות ביערות אמריקה הדרומית וניזונות מבשר. הם ציידות בעלות פה גדול ומתרחב ולחלקם שיניים חדות והם תופסים טרף גדול אליו הם אורבים. הם ניזונים מחרקים, צפרדעים אחרות, לטאות, עופות ומכרסמים, אך רוב מזונם מורכב מפרוקי-רגליים. צפרדעים אלה מסוגלות לחיות בתנאים יבשים יחסית לדו-חיים אך צריכים לשוב ולהטיל את ביציהם במים. גם הראשנים שלהם טורפים למעט אצל המין Chacophrys pierottii.

מינים מסוימים במשפחה, כמו צפרדע הפקמן, משמשים כחיית מחמד נפוצה.

==מיון==
*משפחה קרפדות מקרינות (Ceratophryidae)
**סוג קרפדה מקרינה (Ceratophrys) - בו שמונה מינים ובהם המין צפרדע ארגנטינאית רחבת-פה
**סוג ומין יחיד Chacophrys pierottii
**סוג Lepidobatrachus - בו שלושה מינים. ביניהם צפרדע ההיפו (Lepidobatrachus laevis)
**סוג ומין יחיד Baurubatrachus pricei - נכחד
**סוג ומין יחיד קרפדת בילזבופו (Beelzebufo ampinga) - נכחד
**סוג ומין יחיד Wawelia gerholdi - נכחד

==גלריה==
<gallery>
Lepidobatrachus laevis.jpg|צפרדע ההיפו
Ceratophrys cornuta 01.jpg|Ceratophrys cornuta
Beelzebufo BW.jpg|איור של קרפדת בילזבופו הנכחדת בעת טריפת דינוזאור
Argentine.horned.frog.arp.jpg|צפרדע הפקמן
</gallery>

==קישורים חיצוניים==

*
קטגוריה:בעלי חיים שתוארו ב-1838
קטגוריה:טקסונים שתוארו בידי יוהאן יקוב פון טשודי
משה איררה

הרב משה אירירה (סלוניקי, ה'תרל"ח, 1878 - תל אביב, כ"ז בסיוון ה'תשי"ח, יוני 1958), היה רב בסלוניקי ובסוף ימיו אב בית דין בבית הדין הרבני בתל אביב.

==ביוגרפיה==
לימד תורה בתלמוד תורה ובישיבת "אור החיים" בסלוניקי, מהיווסדה ועד עלייתו לארץ ישראל. עלה ארצה עם אשתו הרבנית פלטה ובניו יעקב ואלעזר בשנת תרצ"ב באמצעות סרטיפיקט של הרבנות הראשית ובתיווכו של הרב בן-ציון מאיר חי עוזיאל, והתיישב בשכונת פלורנטין בתל אביב. בנו אברהם עלה לפניו והתגורר בתל אביב. בשנת ה'תרצ"ד נפטרה אשתו. מונה על ידי הרב עוזיאל לבית הדין הרבני בתל אביב, וכיהן בבית הדין עד גיל שבעים ושבע. שימש רב קהילת יוצאי סלוניקי בתל אביב.

=== משפחתו ===
נכדיו הם תא"ל מיל' אמנון הררי, והרב משה הררי (הקרוי על שמו).

==כתביו==
*כתבי מהר"ם איררה - פסקים ודרשות - חידושי הלכות ודברי תורה למועדים. נערך על ידי נכדו הרב משה הררי, ירושלים תשס"ח.

דבריו מובאים בכתבי חכמי דורו.

===מדבריו בספריו===
* התנגד לעריכת חופה בבית כנסת
* הסתמך על שיטת רשב"ם שאין יורשים בני אח שנפטר עם אח חי.

== קישורים חיצוניים ==
* 

==הערות שוליים==

קטגוריה:דייני בתי הדין הרבניים
קטגוריה:תל אביב-יפו: רבנים
קטגוריה:ישראלים ילידי יוון
קטגוריה:רבנים יוונים
קטגוריה:סלוניקי: רבנים
קטגוריה:אנשי העלייה החמישית מסלוניקי
קטגוריה:אבות בתי דין
קטגוריה:פלורנטין: אישים
קטגוריה:רבנים ספרדיים
קטגוריה:רבנים ארץ-ישראלים
קטגוריה:רבנים ספרדיים ישראלים
קטגוריה:ישראלים שנולדו ב-1878
קטגוריה:ישראלים שנפטרו ב-1958
הלשון השחורה

הלשון השחורה (באנגלית: Black Speech) היא שפה מתוכננת שהומצאה על ידי ג'.ר.ר. טולקין, ובלגנדריום היא מדוברת על ידי תושבי מורדור, שבהם סאורון והאורקים של הארץ התיכונה. בלגנדריום, השפה פותחה על ידי סאורון כדי שכל תושבי מורדור יוכלו לתקשר ביניהם. השפה היא השפה הפחות מפותחת מבין השפות אותן יצר טולקין, ובמקור כוללת רק מילים מועטות. המשפט העיקרי והיחיד כמעט בשפה זו הוא המשפט שהיה חרוט על הטבעת האחת, מתוך שיר המתאר את טבעות הכוח. זהו למעשה הקורפוס היחיד לשפה.

==פיתוח השפה==
השפה השחורה היא אחת השפות המקוטעות יותר בספריו של טולקין. בניגוד לשפות העלפים, טולקין לא כתב שירים או פואמות בשפה השחורה, למעט השיר על הטבעות, שהוזכר לעיל. טולקין כותב:

מעריץ של טולקין שלח לו גביע, עליו נחרט הכיתוב שעל הטבעת, בלשון השחורה. כיוון שהלשון השחורה נחשבת לשפה מקוללת, והכיתוב על הטבעת נחשב לכישוף זדוני במיוחד, לא שתה טולקין מעולם מהגביע והשתמש בו כמאפרה בלבד.

השפה פותחה מעט עבור הסרטים של "שר הטבעות" על בסיס השיר של הטבעת, אך השפה פותחה עוד בעקבות טרילוגיית הסרטים של "ההוביט", והומצאו לה מילים חדשות.

==החריטה שעל הטבעת האחת==
הטבעת האחת והרישום שעליה
הדוגמה היחידה ללשון השחורה בצורתה ה"טהורה" (המקורית של טולקין) היא על הטבעת האחת, אשר רשומה בכתב הטנגוור על הטבעת:

500px

:Ash nazg durbatulûk, ash nazg gimbatul,
:ash nazg thrakatulûk agh burzum-ishi krimpatul.

:אש נזג דורבטולוק, אש נזג גימבטול,
:אש נזג תרקטולוק, אג בורזום-אישי קרימפטול
בתרגום לאנגלית, מופיעות השורות:

:One Ring to rule them all, One Ring to find them,
:One Ring to bring them all and in the darkness bind them.

בתרגום לעברית, מופיעות השורות:

:טבעת אחת למשול בכולן, טבעת אחת למצאן,
:טבעת אחת להשיב את כולן, באופל לכבלן.

שהוא חלק מהשיר על טבעות הכוח.
השיר תורגם לעברית בספרי שר הטבעות בתרגומם של רות לבנית ועמנואל לוטם.

==קישורים חיצוניים==

*[http://numenore.com/arda//index.php?title=שפה_השחורה,_ה הלשון השחורה באנציקלופדיה של ארדה]
*[http://www.uib.no/People/hnohf/ ארדאלאמביאון – אתר על שפות הארץ־התיכונה]
**[https://folk.uib.no/hnohf/orkish.htm ניתוח מאת הלגה פאוסקנגר]
*** [https://tolkien.digitalwords.net/arda/orkish.htm תרגום חלקי של המאמר] (מ[https://tolkien.digitalwords.net/arda/project.html פרויקט תרגום ארדאלאמביאון])
**[http://folk.uib.no/hnohf/blackspeech.htm ניתוח מאת קרייג דניאל]

==הערות שוליים==

קטגוריה:שפות הארץ התיכונה
קטגוריה:שפות שתוכננו לצרכים ספרותיים או קולנועיים
ריטה טאשינגהם

ריטה טאשינגהם (באנגלית: Rita Tushingham; נולדה ב-14 במרץ 1942) היא שחקנית קולנוע תיאטרון וטלוויזיה בריטית, התפרסמה בעיקר בשנות ה-60.

==קורות חיים==
נולדה בליברפול ומגיל צעיר נמשכה לבמה. למדה משחק בעיר והחלה לעבוד כעוזרת במאי בתיאטרון ליברפול. לאחר שראתה מודעה על מבחן בד לסרט "קורטוב של דבש" לפי המחזה המצליח של שילה דילייני, התייצבה למבחן עם 2000 מועמדות והתקבלה.

הסרט היה ממייצגי הגל החדש הבריטי - סרטים ריאליסטים בשחור-לבן שכונו גם "סרטי כיור המטבח" וחשפו את הצד הפחות מושך של המעמד החברתי הנמוך בבריטניה. טאשינגהם בת ה-19 זכתה בפרסום עולמי, בפרס השחקנית הטובה ביותר בפסטיבל הקולנוע בקאן ב-1962 ובפרס באפט"א לשחקנית החדשה המבטיחה ביותר. 

היא המשיכה להופיע בסרטים אבל לא הצליחה לשחזר את הצלחתה הראשונה. "נערי העור" (1964), "הנערה עם העיניים הירוקות" (1964), "דוקטור ז'יוואגו" (1965), "מרחפת" (1986) ו-"להיות ג'וליה" (2004).

כן הופיעה על הבמה ובמספר סדרות טלוויזיה בריטיות, בין היתר במיני-סדרה "תעלומת המגייה השחורה" ברשת BBC One. 

בשנת 2020 שיחקה בסרט האימה "הבעלים", והצטלמה לסרטו החדש של הבמאי אדגר רייט "אתמול בלילה בסוהו", אשר עתיד לצאת לאקרנים במהלך 2021.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:זוכי פרס באפט"א: אישים
קטגוריה:בריטיות שנולדו ב-1942
קטגוריה:בריטים שנולדו ב-1942
מו בקסיופאה

μ (מו) בקסיופאה (μ Cassiopeiae) הוא כוכב כפול הנמצא במרחק של כ-25 שנות אור ממערכת השמש בקבוצת הכוכבים קסיופאה. מערכת הכוכבים הכפולה חולקת את השם מרפאק (Marfak) עם הכוכב θ (תטא) בקסיופאה. השם הגיע מהמילים "אל מארפיק" או "אל מירפאק" אשר משמעותן בערבית היא "המרפק".

בשנת 1961 הכוכב התגלה ככוכב כפול על ידי ניקולאס ה. וואגמאן במצפה אלגני באוניברסיטת פיטסבורג. מאז, האלמנטים של ההקפה של שני הכוכבים ידועים למדי. המרחק בין זוג הכוכבים נע בין 3.3 - 11.9 יחידות אסטרונומיות. ב-1966 זוהו לראשונה המאפיינים של כל אחד מהכוכבים על ידי האסטרונום האמריקאי פטר א. ווהינגר אשר השתמש בטלסקופ מחזיר אור בעל 84 אינץ' במצפה הלאומי קיט פיק, המאפשר אומדן ראשוני של הפרדת מסות. הכוכב הראשי הוא כוכב הסדרה הראשית מסוג G שמסתו כשלושה רבעים ממסת השמש, רדיוסו כארבע חמישיות מרדיוס השמש והוא מאיר בעוצמה של פחות מחצי עוצמת ההארה של השמש. בן הזוג הוא ננס אדום עם מסה של כשישית מסת שמש, רדיוס של 0.3 רדיוס שמש. ועוצמת הארה של כאלפית מעוצמת ההארה של השמש.

לעומת כוכבים אחרים סמוכים, הכוכב הכפול נע במהירות גבוהה יחסית של 167 ק"מ לשנייה דרך שביל החלב וכתוצאה מכך יש לו תנועה עצמית גדולה של כ-3.8 שניות קשת בשנה. תנועה זו תגרום לכוכב לעבור אל קבוצת הכוכבים פרסאוס סביב שנת 5200 לספירה.

==קישורים חיצוניים==
* 

==הערות שוליים==

קטגוריה:קבוצת הכוכבים קסיופאה
קטגוריה:כוכבים כפולים
קטגוריה:כוכבי הסדרה הראשית מסוג G
קטגוריה:ננסים אדומים
קטגוריה:קטלוג גליזה
קטגוריה:קטלוג לויטן
מטוס קרב של הדור השלישי

F-4B של חיל הים האמריקאי בנחיתה על נושאת מטוסים, 1968.
מטוס קרב של הדור השלישי הוא מטוס קרב סילוני שיוצר לראשונה בשנות ה-1960 המוקדמות ועד שנות ה-1970. מטוסי דור זה התאפיינו בתחכום גובר של מערכות האוויוניקה, והבשלת טכנולוגיות מנועי סילון. מטוסים מערביים נטו להפוך ליותר גדולים תוך התמקדות ביירוט מעבר לטווח הראייה (BVR), אך גם כללו יכולות רב משימתיות מגמה שחלחלה גם לדגמים מאוחרים של מטוסי מטוסי דור שני והפכה לסטנדרטית כמעט במטוסי דור רביעי. כמו כן בדור זה החל השימוש בכלי נשק מדויקים כגון ה-AGM-65 מאבריק ופצצות מונחות לייזר. מטוסים רוסים של הדור השלישי ניתן לחלק למטוסי יירוט כבדים כגון ה-מיג-25, ולמטוסים טקטיים יותר עם כנף בעלת משיכה משתנה כגון ה-מיג-23 וה-סוחוי Su-17.

דור זה התאפיין גם בתוכניות פיתוח כושלות, הרבה מתוכניות הפיתוח התמקדו במטוסים בעלי יכולות המראה ונחיתה קצרות או אנכיות, בסופן פותח ה-הוקר סידלי הרייר.

==רשימת מטוסים של הדור השלישי==
סוחוי Su-17 בנחיתה
{| class="wikitable sortable"
|-
! שם המטוס !! מדינה !! שנת טיסת הבכורה !! הערות
|-
| F-4 פנטום || ארצות הברית || 1958 || 
|-
| F-5 פרידום פייטר || ארצות הברית || 1959 || 
|-
| ווט A-7 קורסייר II || ארצות הברית || 1965 || 
|-
| A-6 אינטרודר || ארצות הברית || 1960 || 
|-
| F-111 ארדברק || ארצות הברית || 1964 || 
|-
| הוקר סידלי הרייר || בריטניה || 1967 || 
|-
| מיראז' F1 || צרפת || 1966 || 
|-
| דאסו ברגואה סופר אטנדר || צרפת || 1974 || 
|-
| התעשייה האווירית לישראל כפיר || ישראל || 1973 || 
|-
| סאאב 37 ויגן || שוודיה || 1967 || 
|-
| מיצובישי F-1 || יפן || 1975 || 
|-
| מיג 23 || ברית המועצות || 1967 || 
|-
| מיג 25 || ברית המועצות || 1964 || 
|-
| סוחוי Su-15 || ברית המועצות || 1962 || 
|-
| סוחוי Su-17 || ברית המועצות || 1966 || 
|-
| טופולב Tu-28 || ברית המועצות || 1961 || 
|-
| צ'נגדו J-7 || הרפובליקה העממית של סין || 1966 || 
|-
| שניאנג J-8 || הרפובליקה העממית של סין || 1969 || 
|-
|}

קטגוריה:מטוסי קרב
יבגניה טטלבאום

יבגניה טטלבאום (נולדה ב-31 ביולי 1991) היא שחיינית צורנית ישראלית. יצגה את ישראל באולימפיאדת ריו דה ז'ניירו (2016) בדואט עם אנסטסיה גלושקוב.

== ביוגרפיה ==
טטלבאום נולדה בחרקוב שבאוקראינה הסובייטית. בגיל חמש החלה להתאמן בהתעמלות אמנותית ובגיל תשע עברה לתחום השחייה הצורנית. 

בשנת 2009, בהיותה בת כ-18, עלתה טטלבאום לבדה לישראל במסגרת פרויקט נעל"ה וקיבלה מלגה ממשרד העלייה והקליטה.

== קריירה ==
בארץ השתלבה בנבחרת השחייה הצורנית ולאולימפיאדת לונדון (2012) נסעה כמחליפה לצמד אנסטסיה גלושקוב ואינה יופה שהשתתפו בה. לאחר האולימפיאדה בלונדון פרשה יופה מהענף ולאחר שגלושקוב חזרה מחופשת לידה הצטרפה טטלבאום אליה כדי להתחרות בתחרויות הזוגות. באליפות אירופה שנערכה בשנת 2014 סיים הצמד במקום ה-12.

במרץ 2016 השתתף הצמד בתחרות המיון בריו לקראת אולימפיאדת ריו דה ז'ניירו (2016) ודורג במקום ה-12 מה שהספיק לקריטריון הבינלאומי לאולימפיאדה זו. באפריל אותה שנה השתתפו באליפות אירופה וסיימו במקום תשיעי ובכך השיגו את הקריטריון הישראלי. ביחד עם אנסטסיה גלושקוב היא סיימה את האולימפיאדה במקום ה-20. 

טטלבאום מתגוררת בירושלים ובמקביל לאימוניה משמשת כמאמנת לשחייניות צורניות צעירות.

==קישורים חיצוניים==

* 
* 

==הערות שוליים==

קטגוריה:שחייניות צורניות ישראליות
קטגוריה:ספורטאיות אולימפיות ישראליות
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:עולות בשנות ה-2000
קטגוריה:עולים בשנות ה-2000
קטגוריה:משתתפות ישראליות באולימפיאדת ריו דה ז'ניירו (2016)
קטגוריה:ישראליות שנולדו ב-1991
קטגוריה:ישראלים שנולדו ב-1991
פיליפו מצולה

פיליפו מצולה (באיטלקית: Filippo Mazzola; 1460, פארמה – 1505, פארמה) היה צייר איטלקי שפעל בתקופת שיא הרנסאנס.

המידע על חייו של פיליפו מצולה הוא מועט. הוא נולד בפארמה בשנת 1460, בן לברתולומיאו מצולה. מוצא המשפחה היה מהעיירה פונטרמולי (Pontremoli), הנמצאת כ-90 ק"מ דרומית מערבית לפארמה, משם עברו לפארמה. שניים מאחיו של פיליפו היו גם הם ציירים.

מצולה היה תלמידו של פרנצ'סקו טקוני (Francesco Tacconi). ידוע ששהה זמן מה בוונציה, שם למד אצל האמנים אנטונלו דה מסינה, ג'ובאני בליני ואלביס ויוריני. מצולה פעל בעיקר באזור שבין פארמה ופיאצ'נצה. יצירתו הידועה ביותר היא פוליפטיכון הנמצא בבזיליקת סנטה מריה בקורטמג'ורה (Cortemaggiore), עיירה בקרבת פיאצ'נצה.

בנו הוא הצייר פארמיג'אנינו.

מצולה נפטר במגפת הדבר בשנת 1505. 
הפוליפטיכון שבבזיליקת סנטה מריה בקורטמג'ורה.

==קישורים חיצוניים==

 

קטגוריה:ציירים איטלקים במאה ה-15
קטגוריה:ציירים איטלקים במאה ה-16
קטגוריה:ילידי 1460
קטגוריה:נפטרים ב-1505
אחלהזאורים

אחלהזאורים הוא אלבום אשר יצא לאור ב-1993 כאלבום שירי ילדים בהפקתם של האמנים ארקדי דוכין ומיכה שטרית. מבין שירי האלבום המפורסם מביניהם הוא "בית קפה של דינוזאורים", שיר המספר על בית קפה מיוחד של דינוזאורים ששוכן "על צלע הר ליד כיכר" לפני מיליוני שנים. בבית הקפה דמויות שונות שמייצגות את שטרית, דוכין, חלקים בחברה הישראלית ואף את משפחתו של דוכין עצמו. האלבום נכתב בשיתוף עם במאי הקולנוע חיים בוזגלו, שכתב את המילים לחלק מהשירים.

== רשימת שירים ==

==קישורים חיצוניים==

* [http://www.arkadi-music.com/album/אחלהזאורים/ אחלהזאורים], באתר של ארקדי דוכין

קטגוריה:אלבומי מיכה שטרית
קטגוריה:אלבומי חברת הד ארצי
קטגוריה:אלבומים בעברית
משה אמריליו

הרב (חיים) משה אמריליו (או: אמארילייו) (נולד בסלוניקי בשנת ה'תנ"ו, ונפטר בכ"ג בסיוון ה'תק"ח, 1748), היה פוסק הלכה, פרשן הרמב"ם ומחבר הספרים דבר משה, הלכה למשה, ויד משה.

==ביוגרפיה==
נולד בסלוניקי בשנת תנ"ו לרב שלמה אמריליו, רבה של סלוניקי ומחבר ספרים כרם שלמה ופני שלמה. למד אצל אביו ואצל הרב יוסף דוד, בעל שו"ת בית דוד. בגיל 18 החל לכתוב תשובות בהלכה, ובערך בשנת תק"א מילא את מקום אביו ברבנות סלוניקי. הותיר בן, רבי שמואל אמריליו.

==ספריו==
* הלכה למשה - פירוש למשנה תורה לרמב"ם. ביאור מקיף ועמוק לדברי הרמב"ם.
* דבר משה - שו"ת בשלשה חלקים.
* יד משה - דרשות על סדר התורה. חלק ניכר מהדרשות נאמרו גם כהספדים.

==קישורים חיצוניים==
* 
* 
* 
* 
* 
* 
* [https://www.hyomi.org.il/page.asp?id=1055 חכם חיים משה אמריליו], באתר החכם ביומי
* 
==הערות שוליים==

קטגוריה:רבנים יוונים
קטגוריה:סלוניקי: רבנים
קטגוריה:פרשני הרמב"ם
קטגוריה:מחברי ספרי שו"ת
קטגוריה:ראשוני האחרונים
קטגוריה:רבנים ספרדיים
קטגוריה:ילידי 1696
קטגוריה:נפטרים ב-1748
צפרדע גוליית (סוג)

צפרדע גוליית (שם מדעי: Conraua) הוא סוג יחידי במשפחתו - צפרדעי גוליית (Conrauidae), של דו-חיים מסדרת חסרי זנב. בעבר הוא שויך למשפחת הצפרדעיים (Ranidae) והפטרופדיים (Petropedetidae).

בני הסוג הם צפרדעים החיות באפריקה שמדרום לסהרה והם הצפרדעים הגדולות ביותר בעולם, כשהמין צפרדע גוליית (Conraua goliath) מגיעה לאורך 32 ס"מ ולמשקל של 3.3 ק"ג והיא המין הגדול ביותר בסדרת חסרי זנב. בתור מינים גדולים הם יכולים לתפוס עם לשונם ולסתותיהם, טרף גדול הכולל צפרדעים אחרות, זוחלים קטנים, עופות, מכרסמים ואף עטלפים.

חלק מהמינים נמצאים בסכנת הכחדה, עקב הפגיעה בבית גידולם וגידול לא חוקי שלהם.

==מינים==
*צפרדע גוליית (Conraua goliath)
*Conraua alleni
*Conraua beccarii
*Conraua crassipes 
*Conraua derooi
*Conraua robusta 

==קישורים חיצוניים==

קטגוריה:ניאובטרכיה
קיקלורמפידיים

קיקלורמפידיים (שם מדעי: Cycloramphidae) היא משפחה של דו-חיים מסדרת חסרי זנב. משפחה זו אנדמית למזרח ברזיל. המשפחה סווגה בשנת 1850.

אלו צפרדעים קטנות, בעלות רגליים גדולות, גוף זהוב עד אפור ועיניים גדולות, לעיתים עם "מסיכה". הם חיים באזורים יבשים ובין העצים ביערות ברזיל.

בעבר המשפחה הייתה חלק ממשפחת הלפטודקטיליים (Leptodactylidae), אלסודיים (Alsodidae), הילודיים (Hylodidae) ורינודרמטיים (Rhinodermatidae).

==מיון==
*משפחה קיקלורמפידיים (Cycloramphidae)
**סוג Cycloramphus
**סוג Thoropa
**סוג Zachaenus

==קישורים חיצוניים==

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:ניאובטרכיה
טליה ברקאי

טליה ברקאי (נולדה ב-11 באוגוסט 1981) היא מדבבת ישראלית.

== ביוגרפיה ==
טליה ברקאי נולדה בשם טליה פלג. ברקאי למדה בבית הספר לאמנויות בתל אביב ולאחר מכן בתיכון עירוני א' במגמת תיאטרון. בוגרת קונסרבטוריון, מנגנת בפסנתר, ועסקה בשירה אמנותית. מאוחר יותר השלימה תואר ראשון בהוראה עם התמחות בהיסטוריה ובספרות.

== קריירת דיבוב ==
ברקאי החלה לדבב לטלוויזיה בגיל 12 וביימה את סרטה הקצר הראשון בגיל 18.

החל משנת 1993 עובדת כמדבבת ובתוך כך דיבבה במאות הפקות. דמויות מוכרות שאותן דיבבה:
{| class="wikitable"
!סדרה/סרט/הפקה:
!תפקיד:
|-
|הפוני הקטן שלי: חברות היא קסם
| rowspan="5" |קרן קסם
|-
|הפוני הקטן שלי: הסרט
|-
|בנות אקווסטריה: סיפורים מתיכון קנטרלוט
|-
|בנות אקווסטריה: חברות שנשכחה
|-
|בנות אקווסטריה: רכבת הרים של חברות
|-
|הפוני הקטן שלי: דור חדש
|קרן קסם / פיליס
|-
|הפוני הקטן שלי: סימנים של קסם
|טויילייט ספארקל / ג'אז / ביטניקית / דמויות שונות
|-
|הפוני הקטן שלי - ספרו את הסיפור
|פיליס
|-
|הפוני הקטן שלי: יום המשאלות החורפי
|ביטניקית
|-
|המופלאה: הרפתקאות ליידי באג
|קלואי / גברת בוסטייר / גברת מנדלב
|-
|המופלאה: הרפתקאות ליידי באג - ספיישל ניו יורק
|קלואי / אולימפיה היל - מג'סטיה / גברת בוסטייר / גברת מנדלב
|-
|המופלאה: הרפתקאות ליידי באג וחתול שחור(הסרט)
|קלואי
|-
|הרעשנים
|ריטה רעש / לילי רעש / זאק / סקוטס / סבתא רוזה / דמויות שונות
|-
|סרט הרעשנים
|רטה רעש / לילי רעש / ריטה מהמאה ה-17
|-
|הכי רעשנים
|ריטה רעש
|-
|הרעשנים: ריגול בלתי אפשרי
|ריטה רעש / לילי רעש
|-
|קסם של הורים
|ויקי
|-
|אטומיק בטי
|אטומיק בטי
|-
|הנסיך הדרקון
|ריילה
|-
|פוקימון
|דיליה ומיסטי
|-
|פוקימון: יהלום ופנינה
|דון
|-
|פוקימון: הסדרה XY
|סרינה
|-
|פוקימון: שמש וירח
|לילי
|-
|כרמן סנדייגו
| rowspan="2" |המאמנת ברנט
|-
|כרמן סנדייגו: לגנוב או לא לגנוב?
|-
|היורשים: עולם מרושע
| rowspan="2" |אודרי
|-
|היורשים: החתונה המלכותית
|-
|פיניאס ופרב הסרט: קנדיס נגד היקום
|"צליל שמישהו משמיע כשהחלק העליון שלו מתפוצץ" / קול חללית
|-
|רובוטריקים סייברטרון
|לורי
|-
|אוטובוס הקסמים
|דורותי אן
|-
|בנות הפאוור פאף
|גברת קין
|-
|צבי הנינג'ה
|קראי וסטארלי
|-
|אפריל אוניל
|
|-
|גלקטיק פוטבול
|מיי
|-
|גן עדן לכלבים
|אן-מארי
|-
|בית פוסטר לחברים דמיוניים
|גו (Goo)
|-
|יש לנחש עם חן
|מימי
|-
|בוב הבנאי
|ונדי ובני
|-
|הרפתקאות הפירטים
|וסדרה
|-
|משחקים עם בני
|בני
|-
|חברים בחווה
|אינגה
|-
|חבורת אבאדס
|אמא של בן
|-
|וויבולו
|הצ'יבים
|-
|מארחת הפוקימונים
|הארו
|}
החל משנת 2002 משמשת כבמאית דיבוב (דוגמת: גלקטיק פוטבול), ובשנת 2012 עבדה כמפיקת דיבוב.

== חיים אישיים ==
ברקאי היא אם לשני ילדים.

==קישורים חיצוניים==

* עמית יוסוביץ', [https://www.ishim.co.il/article.php?articleId=6 טליה ברקאי – זה הקול], אתר מיזם אישים

קטגוריה:מדבבות ישראליות
קטגוריה:במאי דיבוב
קטגוריה:מדבבים ישראלים
קטגוריה:במאיות דיבוב
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:ישראלים שנולדו ב-1981
קטגוריה:ישראליות שנולדו ב-1981
דיקרוגלוסיים

דיקרוגלוסיים (שם מדעי: Dicroglossidae) היא משפחה מסדרת חסרי זנב. 

== מאפיינים ==
בני המשפחה חיים בטבע בעיקר בדרום ודרום-מזרח אסיה וכן באפריקה. בעבר הם היו תת-משפחה במשפחת הצפרדעיים אך כיום הם משפחה עצמאית.

המינים במשפחה בעלי ראש מעוגל ולשון מפוצלת דמוית מזלג. רובם חיים באזורים לחים וצבועים בצבעי הסוואה.

בין המינים בולטת צפרדע הסרטנים שהיא הצפרדע היחידה בעולם היכולה לחיות במים מלוחים.

==מיון==
במשפחה זו ישנם 15 סוגים:
*משפחה דיקרוגלוסיים (Dicroglossidae)
**סוג Allopaa
**סוג ומין יחיד Chrysopaa sternosignata
**סוג Euphlyctis
**סוג Fejervarya - בה צפרדע הסרטנים
**סוג Hoplobatrachus
**סוג Limnonectes
**סוג Minervarya
**סוג Nannophrys
**סוג Nanorana
**סוג ומין יחיד Ombrana sikimensis
**סוג Quasipaa
**סוג Sphaerotheca
**סוג Zakerana
**סוג Ingerana
**סוג Occidozyga

==קישורים חיצוניים==

*
קטגוריה:בעלי חיים שתוארו ב-1871
קטגוריה:טקסונים שתוארו בידי ג'ון אנדרסון
דרונטן

דרונטן () היא רשות מקומית ועיר במחוז פלבולנד שבהולנד. שטחה המוניציפלי כולל את העיר דרונטן עצמה ואת הכפרים בידינגהויזן (Biddinghuizen) וסוויפטרבנט (Swifterbant).

==היסטוריה==
תוכניות ראשונות להקמתה של דרונטן נעשו כבר במחצית הראשונה של שנות החמישים והתוכניות להקמת מרכז העיר החלו ב-1958.

עבודות הבנייה של העיר החלו ב-1960 וכבר מההתחלה התנהל דיון אם דרונטן תהייה עיר או עיירה. בתוכניות הראשונות דובר על אוכלוסייה של 15,000 תושבים ובתוכניות מאוחרות יותר צפו גידול עד ל-30,000 תושבים. בתחילה תוכנן להקים עשרה כפרים קטנים סביב לעיירה מרכזית, אך מספרם הופחת עקב שיקולי תחבורה ומהניסיון שנצבר בהקמת נורדוסטפולדר. בסופו של דבר הוחלט להקים שני כפרים קטנים, בידינגהויזן וסוויפטרבנט ועיירה גדולה, דרונטן. ב-1 בינואר 1972 ניתן לדרונטן שמה באופן רשמי.

ב-1995 אירחה בידינגהויזן שבתחומי דרונטן את הג'מבורי ה-18 של תנועת הצופים העולמית, בו השתתפו 28,9602 צופים מ-166 מדינות. בתחומי בידינגהויזן שוכן גם פארק השעשועים ווליבי הולנד.

==ערים תאומות==
* .

==קישורים חיצוניים==

* 

==הערות שוליים==

קטגוריה:הולנד: ערים
קטגוריה:פלבולנד: רשויות מקומיות
קטגוריה:אירופה: ערים מתוכננות
קטגוריה:יישובים שהוקמו ב-1972
אלאוטרודקטיים

אלאוטרודקטיים (שם מדעי: Eleutherodactylidae) היא משפחה של דו-חיים מסדרת חסרי זנב. 

עד 2008, נחשבה המשפחה לתת-משפחה של משפחת הלפטודקטיליים (Leptodactylidae), אך לאחר מחקר גנטי סווגו כמשפחה עצמאית. בני הסוג Eleutherodactylus, כוללים 197 מינים. 

צפרדעים אלה חיות באמריקה הדרומית, אמריקה המרכזית והאיים הקריבים. הם מטילות ביצים ליד המים ומהם בוקעים ראשנים החיים במים ועוברים גלגול רגיל. בני המשפחה מגוונים בגודלם מאורך 10.5 מ"מ אצל ה-Eleutherodactylus iberia, עד ל-88 מ"מ אצל ה-Eleutherodactylus inoptatus.

==מיון==
*משפחה אלאוטרודקטיים (Eleutherodactylidae)
**תת-משפחה Eleutherodactylinae
***סוג Diasporus - בו 11 מינים
***סוג קַרְפֶּדֶת הַחֲמָמוֹת (Eleutherodactylus) - בו 197 מינים
**תת-משפחה Phyzelaphryninae
***סוג Adelophryne - בו 8 מינים
***סוג ומין יחיד Phyzelaphryne miriamae

==קישורים חיצוניים==

קטגוריה:בעלי חיים שתוארו ב-1954
קטגוריה:טקסונים שתוארו בידי ברתה לוץ
קטגוריה:ניאובטרכיה
הילודיים

הילודיים (שם מדעי: Hylodidae) היא משפחה של דו-חיים מסדרת חסרי זנב. 

בעבר משפחה זו הייתה חלק ממשפחת הלפטודקטיליים וממשפחת האלסודיים, אך עקב בדיקות הוחלט לשייכה למשפחה נפרדת. היא סווגה ב-1858.

צפרדעים אלה שוכנות יערות וחיות בטבע בברזיל, ארגנטינה ומדינות נוספות בדרום אמריקה. למיניה יש לסת קצרה עם "אף" הפונה כלפי מעלה. חלקם רעילות ובעלי צבעי אזהרה לטורפים. בכך הם מזכירות את קרוביהם הרחוקים - הדנדרובטיים.

==מיון==
*משפחה הילודיים (Hylodidae)
**סוג Crossodactylus - בו 14 מינים
**סוג Hylodes - בו 25 מינים
**סוג Megaelosia - בו 7 מינים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1858
קטגוריה:ניאובטרכיה
קטגוריה:טקסונים שתוארו בידי אלברט גינטר
יקהת רוזן

יקהת רוזן (נולד ד' אלול תשכ"ט, 17 באוגוסט 1969) הוא סופר ילדים ישראלי ומנהל הוצאת הספרים של המכון התורני אור עציון.

== ביוגרפיה ==
יקהת רוזן נולד לשלומית והרב ישראל רוזן. בגיל צעיר עברה המשפחה ליישוב אלון שבות, ושנות התבגרותו עברו ביישוב זה. למד בישיבה התיכונית שעלבים ובישיבת ההסדר אור עציון, ושירת בצה"ל בחיל השריון. הוא נשוי ולו שמונה ילדים.

מאז נישואיו מתגורר בקריית מלאכי ונמנה עם מייסדי ופעילי הגרעין התורני מרכז נריה, הפועל בעיר.

שנים אחדות עבד כמורה בבית ספר יסודי וכעורך ספרים, והחל משנת תשס"ט (2009) הוא משמש כמנהל הוצאת הספרים של המכון התורני אור עציון.

== יצירתו הספרותית ==
* במשך כעשר שנים כתב רוזן את מדורי הילדים מעשהיה ומשפחת ישראלי, שהתפרסמו בעלון הנפוץ שבת בשבתו.
* מבחר מסיפורי "משפחת ישראלי" נאספו לספר בשם זה (אור עציון 2013). בספר סיפורים קצרים על חיי ילדי המשפחה, על היחסים ביניהם לבין עצמם, על בעיות חברתיות, היחס למבוגר, התמודדות עם מחלה ומוות ועוד.
* משמיע ישועה - המהדורה הצעירה (אור עציון 2013) - ספר ביוגרפיה לילדים אודות הרב צבי יהודה הכהן קוק. 
* הרפתקאות ספריית רימונים 1 - אל עמוד הימיני (אור עציון והוצאת דני ספרים 2015) - ספר דמיוני אודות ילד וילדה המגיעים בעזרת ספריית קסמים לדורות עברו ולמחברי הספרים, ופוגשים את הרב שאול ישראלי. הספר אושר על ידי משרד החינוך במסגרת "מצעד הספרים" תשע"ו.
* הרפתקאות ספריית רימונים 2 - אל בעלי הנפש (אור עציון והוצאת דני ספרים 2015) - ספר שני בסדרה. בספר זה פוגשים הילדים את הרב יוסף וברכה קאפח.
* הרפתקאות ספריית רימונים 3 - אל הכוזרי (אור עציון והוצאת דני ספרים 2017) - ספר שלישי בסדרה. בספר זה פוגשים הילדים את רבי יהודה הלוי.
* עד עלות השחר (ביחד עם הרב אדוניה-אדיב ידידיה) (אור עציון 2003) - הספר עוסק בסוגיית השתלבותם של עולי אתיופיה במדינת ישראל, וערוך כשאלות ותשובות במגוון נושאים.

=== עבודות עריכה ===
במשך השנים ערך רוזן או היה שותף בעריכה של ספרים רבים בתחום היצירה התורנית. ובהם: נר למאור, מאורות נריה, מלכות יהודה וישראל, מצות ישיבת ארץ ישראל, משמיע ישועה.

== קישורים חיצוניים ==
* [http://merhav.nli.org.il/primo_library/libweb/action/search.do?ct=&pag=&indx=1&pageNumberComingFrom=2&dscnt=0&dum=true&indx=11&tab=default_tab&dstmp=1464339543353&srt=rank&vl(freeText0)=%D7%99%D7%A7%D7%94%D7%AA%20%D7%A8%D7%95%D7%96%D7%9F&vid=NLI&fn=search&ct=Next%20Page&mode=Basic רשימת ספרי יקהת רוזן בקטלוג הספרייה הלאומית].
* גליונות העלון [https://web.archive.org/web/20110719055751/http://www.zomet.org.il/?CategoryID=160 שבת בשבתו] באתר מכון [http://www.zomet.org.il/ צומת].
* 

== הערות שוליים ==

קטגוריה:סופרים ישראלים
יקהת רוזן
קטגוריה:אלון שבות: אישים
קטגוריה:קריית מלאכי: אישים
קטגוריה:בוגרי ישיבת ההסדר אור עציון
קטגוריה:בוגרי ישיבת שעלבים
קטגוריה:ישראלים שנולדו ב-1969
לימנודינסטיים

לימנודינסטיים (שם מדעי: Limnodynastidae) היא משפחה של דו-חיים מסדרת חסרי זנב. 

קרפדות אלה שסווגו ב-1969, השתייכו בתחילה למשפחת המיובטרכיים בתור תת-משפחה או אפילו שבט, אך הפכו לפי כמה מיונים למשפחה עצמאית.

הם חיים בטבע באוסטרליה, גינאה החדשה ואיים באוקיינוס השקט. הם יבשתיים בעיקרם וחלקם בעלי יכולת להתנפח לצורת כדור. חלקם ארסיים ומכוסים גבשושיות רעילות על עורם.

==מיון==
*משפחה לימנודינסטיים (Limnodynastidae)
**סוג ומין יחיד Adelotus brevis
**סוג Heleioporus
**סוג Lechriodus 
**סוג Limnodynastes
**סוג Neobatrachus 
**סוג חפרית אוסטרלית (Notaden)
**סוג Philoria 
**סוג Platyplectrum 

Heleioporus eyrei

==קישורים חיצוניים==

קטגוריה:ניאובטרכיה
צפרדע מרקדת

צפרדע מרקדת.
צפרדע מרקדת (שם מדעי: Micrixalidae) הוא סוג יחידי של חסרי זנב במשפחת צפרדעים מרקדות (Micrixalidae), הנקראות כך על שום מנהגי החיזור שלהן (ר' להלן). תפוצת הסוג מוגבלת להרי גהט המערביים שבמערב הודו. 

בעבר נחשבו כתת-משפחה של צפרדעיים, אך עדיין שויכו לתת-משפחה עצמאית. בימינו התמעטו מיני צפרדעים רוקדות רבים עקב פגיעה באזורי המחיה.

בני הסוג הם צפרדעים קטנות, בעלות צבעים מקושטים וגרון היכול להתנפח. הזכרים מנופפים ברגליהם באוויר במהלך החיזור אחרי הנקבות, ומכאן שמה של הצפרדע. 

==מינים==
*Micrixalus adonis
*Micrixalus candidus
*Micrixalus elegans
*Micrixalus frigidus
*Micrixalus fuscus
*Micrixalus gadgili
*Micrixalus herrei
*Micrixalus kodayari
*Micrixalus kottigeharensis
*Micrixalus kurichiyari
*Micrixalus mallani
*Micrixalus nelliyampathi
*Micrixalus nigraventris
*Micrixalus niluvasei
*Micrixalus nudis
*Micrixalus phyllophilus
*Micrixalus sali
*Micrixalus saxicola
*Micrixalus silvaticus
*Micrixalus sairandhri
*Micrixalus specca
*Micrixalus spelunca
*Micrixalus thampii
*Micrixalus uttaraghati

==קישורים חיצוניים==

קטגוריה:בעלי חיים שתוארו ב-1888
קטגוריה:ניאובטרכיה
קטגוריה:טקסונים שתוארו בידי ז'ורז' אלבר בולנז'ר
מלחמת הריף

מלחמת הריף, המכונה גם מלחמת מרוקו השנייה, הייתה מלחמה אשר התנהלה בתחילת שנות ה-20 של המאה ה-20 בין המעצמות הקולוניאלית ספרד וצרפת לבין הברברים של הריף, אזור ההררי בצפון מרוקו. המלחמה החלה במרד של שבטים ברברים תחת הנהגת המנהיג הברברי עבד אל-כרים אל-ח'טאבי, שיסד ב-1921 את רפובליקת ריף, כנגד ספרד וצרפת וכנגד סולטן מרוקו דאז יוסוף בן חסן ששלט תחת חסותן.
תחילה הצליחו הריפים לפגוע בצבא אפריקה הספרדי באמצעות לוחמת גרילה ונשק אירופאי שנלקח משבויים וכוחותיו של עבד אל-כרים הצליחו להשתלט על מרבית אזור הריף. לאחר כניסתה של צרפת אל הסכסוך והנחתה מסיבית של כוחות ספרדיים בפיקודו של פרנסיסקו פרנקו בעיר אל חוקיימה החלו הריפים לחוות הפסדים קשים ולבסוף לאחר הפלישה של 250 אלף חיילי הכוחות המשולבים של ספרד וצרפת בראשותו של מרשל פטן, בהבנה כי לא יוכל לעמוד במערכה מול העליונות הטכנית של הפולשים, עבד אל-כרים נכנע לצרפתים והוגלה לאי ראוניון. לאחר המלחמה הוכרז על איחוד מחדש של מרוקו אך ניסיון הלחימה מול המעצמות שימש רבים מהמורדים בהן בשלהי העידן הקולניאליסטי באפריקה כמקור השראה.

==קישורים חיצוניים==

* [http://others.co.il/%D7%9E%D7%9C%D7%97%D7%9E%D7%AA-%D7%94%D7%A8%D7%99%D7%A3/ מלחמת הריף], גלי צה"ל-'חיים של אחרים'

קטגוריה:ערכים שבהם תבנית בריטניקה אינה מתאימה
קטגוריה:מלחמות צרפת
קטגוריה:מלחמות ספרד
קטגוריה:מלחמות מרוקו
ניקטיבטריכיים

ניקטיבטריכיים (שם מדעי: Nyctibatrachidae) היא משפחה של דו-חיים מסדרת חסרי זנב. 

בני המשפחה שסווגה ב-1993, היו בעבר חלק ממשפחת הצפרדעיים והם חיים בטבע רק בהרי גהט המערביים שבמערב הודו וכן בסרי לנקה.

הצפרדעים בעלי גוף גדול וחזק, באורך 20-84 מ"מ והם בעלי צבעים כהים לשם הסוואה.

רובם חיים ביערות בהודו, למעט המין Lankanectes corrugatus, החי בסמוך למים באזורי ביצות.

==מיון==
*משפחה ניקטיבטריכיים (Nyctibatrachidae)
**סוג ומין יחיד Lankanectes corrugatus
**סוג Nyctibatrachus - בו 28 מינים

==קישורים חיצוניים==

קטגוריה:ניאובטרכיה
שולי מגיון

פיין באריזונה]]
פאיסון באריזונה]]
שולי מגיון (באנגלית: Mogollon Rim) הוא תוואי נוף טופוגרפי וגאולוגי לרוחב מדינת אריזונה. הוא משתרע לאורך של כ-350 קילומטרים, החל מצפון מחוז יאוואפאי וכיוונו הכללי כלפי מזרח, כשהוא מסתיים סמוך לגבול עם ניו מקסיקו. שולי מגיון מהווים את הקצה הדרומי של רמת קולורדו באריזונה.

==תיאור==
השוליים הם מתלול המגדיר את הקצה הדרום-מערבי של רמת קולורדו. החלקים המרכזיים והמרשימים ביותר מתאפיינים בצוקים גבוהים של אבן גיר ואבן חול, בעיקר צוקים של אבן גיר קאיבאב ואבן חול קוקונינו. המתלול נוצר עקב סחיפה והעתקים, תוך כדי חציבת קניונים מרשימים, ובהם קניון ערוץ פוסייל (Fossil Creek Canyon – "נחל מאובנים") וקניון פיין (Pine Canyon – "קניון האורן"). מקור השם "מגיון" בדון חואן איגנסיו פלורס מוחויון (Juan Ignacio Flores Mogollón), המושל הספרדי של ניו מקסיקו מ-1712 עד 1715.

מרבית השטח דרומית לשולי מגיון משתרעת בגובה בין 1,200 ל-1,500 מטרים מעל פני הים, כשהמתלול מתרומם לגובה של 2,400 מטרים. יערות אורן הזפת נרחבים שוכנים הן על המדרונות של השוליים ועל רמת קולורדו צפונית להם. שולי מגיון הם גבול עיקרי בין מינים של צמחייה ובעלי חיים, כשעל הרמה חיים מינים אופייניים להרי הרוקי, ועל המדרונות מתחת חיים מינים אופייניים לרכס סיירה מדרה אוקסידנטל (Sierra Madre Occidental) במקסיקו ובאיי השמים המדרייניים דרומה משם.

אבני הגיר והחול של שולי מגיון נוצרו ממשקעים שהושקעו בתור הקרבון ובתור הפרם. חלק מתצורות הסלע של השוליים נחשפו גם בגרנד קניון. במקומות רבים השוליים מכוסים בקילוחי לבה בזלתית ולעיתים קבורים מתחת לה.

השכבה העליונה של אבן החול של שולי מגיון, המכונה אבן חול קוקונינו, יוצרת צוקים לבנים מרהיבי עין, לפעמים בגובה של מאות מטרים. מקורה של תצורה זו של תור הפרם הוא בשחיקה רוחית שגרמה להצטברות חול ויצירת אחת משכבות אבני החול העבות ביותר שמקורן בחוליות מאובנות בכדור הארץ.

האתר של הבקתה של ז'אן גריי
ערים ועיירות סמוכים לשולי מגיון כוללים את פאיסון (Payson), סדונה (Sedona), שואו לואו (Show Low), אלפין (Alpine) ופיינטופ-לייקסייד (Pinetop-Lakeside). כביש בין-מדינתי 17 שבין פיניקס ופלגסטף חוצה את שולי מגיון במרכזם.

ביוני 2002 היה החלק המזרחי של שולי מגיון האתר של השרפה השנייה בגודלה באריזונה, שריפת רודיאו-צ'דיסקי (Rodeo-Chediski fire) שהשתרעה על שטח של 1,900 קילומטרים רבועים. שולי מגיון היו גם האתר של שריפת דאד (Dude fire) שהתחילה ב-25 ביוני 1990. שרפה זו התפשטה על שטח של 120 קילומטרים רבועים ונהרגו בה שישה כבאים. שריפות גדולות אחרות התחוללו לאורך שולי מגיון מאז 1990, ויערות אורן הזפת עדיין פגיעים בגלל מאמצי מניעת שריפות בעבר שגרמו להצטברות גדולה חומר צמחי יבש דליק מאוד.

סופר המערבונים ז'אן גריי בנה בקתת ציד על מדרונות שולי מגיון צפונית מזרחית לפאיסון, מעל ערוץ טונטו. הבקתה שוחזרה על ידי המיליונר ויליאם גוטל מפיניקס בשלהי שנות ה-60 של המאה ה-20, אבל היא נשרפה בשריפת דאד ב-1990. שולי מגיון משמשים רקע לרומן The Sackett Brand של הסופר לואיס ל'אמור, והרומן כולל תיאור של צוקי שולי מגיון.

==קישורים חיצוניים==

==ביאורים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אריזונה: גאוגרפיה
קטגוריה:רמת קולורדו
אייסלמיר

אִייסֶלְמֶר (בהולנדית: Ĳsselmeer, בפריזית: Iselmar, "אגם איסל") הוא אגם מלאכותי של מים רדודים במרכז הולנד הגובל במחוזות פלבולנד, צפון הולנד ופריסלנד. שטחו של האגם הוא כ-1100 קמ"ר, עומקו הממוצע הוא 5–6 מטרים והוא האגם הגדול ביותר במערב אירופה.

האייסלמר הוא אגם מים מתוקים המוזן דרך לשון הים קטלמר (Ketelmeer) על ידי נהר האייסל (Ijssel), שנותן לאגם את שמו. מימיו מגיעים בעיקר מנהר הריין, שהאייסל הוא יובל שלו.

שתי האותיות הראשונות בשם האגם נכתבות באותיות גדולות, שכן IJ הוא דיגרף וליגטורה, כך שהיחס אליהן הוא כאות אחת לרוב השימושים.

האייסלמר נוצר ב-1932, כאשר הים הדרומי נסגר בסכר באורך של 32 ק"מ, האפסלאודייק. היה זה חלק ממיזם ימי ראשי שידוע כ"מפעלי הים הדרומי" (Zuiderzeewerken), ששנים לאחר מכן הוביל לכיבוש הים וצמצם את שטח האגם.

ב-1975 התפצל האייסלמר לשניים לאחר שהושלמה בנייתו של סכר בשם האוטריבדייק (Houtribdijk). סכר זה נמתח מאנקהויזן (Enkhuizen) דרום-מזרחה ללייליסטאד. החלק הדרומי הזה לשעבר של האייסלמר הוא המרקרמיר.

האייסלמר מתפקד כמקור ראשי למים מתוקים המשמשים לחקלאות וכמי שתייה. כמו כן הוא גם מהווה אזור לפעילות נופש. מחוז פלבולנד, שנוסד ב-1986, כולל שלושה פולדרים שאדמותיהם יובשו ממימי האייסלמר.

לשון הים הצרה קטלמר משתרעת ממזרח לאייסלמר. המים הנשפכים אליו מכילים מזהמים תעשייתיים הנפלטים ממפעלים במעלה הזרם. משקעים מזוהמים אלו מצטברים על קרקעית האגם בשכבה עבה של בוצה מזוהמת. כדי להשיב למימי האגם את איכותם חומרים אלו מועברים מקרקעיתו. ב-2010 נבנה בקטלמר אי מלאכותי שנקרא אייסלאוך (Ijsseloog). אי זה משמש מטמנה למשקעים מזוהמים אלו שהועלו מקרקעית האגם. כאשר האי יתמלא, הוא יוסב להיות שמורת טבע.

==קישורים חיצוניים==

* 

קטגוריה:אגמי אגירה מלאכותיים
קטגוריה:אירופה: ימות ואגמים
קטגוריה:הולנד: גופי מים
Día de Cataluña

יום האחד-עשר בספטמבר הוא "הסמל הלאומי" של קטלוניה על פי סעיף 8.1 באמנה של האוטונומיה שלה.
יום האחד עשר בספטמבר (בקטלאנית: Diada de l'Onze de Setembre, Diada Nacional de Catalunya או פשוט Diada), נקרא גם "יום קטלוניה", "היום הלאומי של קטלוניה" או פשוט "דיאדה" הוא יומה הרשמי של קטלוניה.

יום זה משמר את זכר יום נפילתה של ברצלונה בידי כוחות הבורבונים תחת פיקודו של הדוכס ברוויק במהלך מלחמת הירושה הספרדית ב-11 בספטמבר 1714, לאחר עשרה חודשי מצור. ניצחון זה הוביל לביטול כל המוסדות הקטלאניים לאחר פרסומו של צו "פלטה החדשה" בשנת 1716.

הפרלמנט של קטלוניה הכריז על יום זה כיום חג לאומי של קטלוניה בפעם הראשונה לאחר שיקום המוסדות, בשנת 1980. בתקנון אוטונומיה של קטלוניה, 2006, נאמר: "קטלוניה, מוגדרת כאזרחות, יש לה את כל הסמלים הלאומיים, הדגל, החג וגם את ההמנון".

== מעשים ==
מוסדות ומפלגות פוליטיות מסורתיות מקשטים בפרחים מסורתיים את המונומנטים של רפאל קזנובה ו-Josep Moragues, בברצלונה בפרט ובשטחי קטלוניה בכלל. ארגונים וקבוצות תומכי עצמאות פוקדים את בית הקברות "de las Moreras" בו נקברו רבים מן המגנים על העיר בזמן המצור. בנוסף, במהלך היום מתקיימות הפגנות וקונצרטים לעידוד העצמאות וקבלת אוטונומיה. אזרחים רבים תולים את דגל קטלוניה בבתיהם ושרים ברוב עם את ההמנון. מאז שנת 2004 אמנים לאומיים רבים משתתפים בטקסים למען אותה מטרה.
האנדרטה של רפאל קזנובה בברצלונה.

== היסטוריה ==
בעבר, החגיגות כללו טקס הלוויה ותפילה בכנסיית סנטה מריה דל מאר. ב-1886 נאסרו החגיגות על מנת שלא יהפכו ללאומניות וגדולות יותר. בעבר, ספגו החגיגות ביקורת קשה מהמפלגה הרפובליקנית בקטלוניה בשל אופים הדתי רבים אך למרות זאת ממשיכים לחגוג את החג כסמל להגנה על זכויות האזרח והעצמאות בקטלוניה. 

בשנת 1888 החלו לבנות לראשונה את האנדרטאות למנהיגי ההגנה של העיר בזמן המצור, כגון רפאל קזנובה, ובשנת 1894, בנוסף לחגיגות הדתיות, החלו לציג את זרי הפרחים המסורתיים שמקשטים את האנדרטאות השונות. בראשית המאה ה-20 החלו ההפגנות לתפוס גם צד פוליטי לאומני קיצוני יותר עד כדי עימותים עם המשטרה. נקודת מפנה חשובה של היום הלאומי של קטלוניה הייתה ב-11 בספטמבר בשנת 1977, לאחר נפילתו של הרודן פרנקו. בברצלונה יצאו לרחובות מיליון וחצי איש וחגגו את מפלתו ברוב עם ובשמחה גדולה. 

== קישורים חיצוניים ==

== הערות שוליים ==

קטגוריה:קטלוניה: היסטוריה
קטגוריה:חגים ומועדים
נורם ואן ליר

נורמן אלן "נורם" ואן ליר השלישי (באנגלית: Norman Allen "Norm" Van Lier III; 1 באפריל 1947 - 26 בפברואר 2009) היה כדורסלן אמריקאי ששיחק במשך 10 עונות בליגת ה-NBA בעמדת הרכז. ממוצעיו לאורך הקריירה הם 11.8 נקודות, 4.8 ריבאונדים, 7.0 אסיסטים ו-1.8 חטיפות למשחק.

==נעורים ומכללות==
ואן ליר נולד בעיר מזרח ליברפול שבאוהיו, וגדל במידלנד, פנסילבניה. בשנת 1965 הוביל את קבוצת הכדורסל של "תיכון מידלנד" לאליפות התיכונים של פנסילבניה, לאחר שניצחה את כל 28 משחקיה באותה עונה. בין השנים 1966–1969 למד באוניברסיטת סנט פרנסיס, ושיחק עבור קבוצת הכדורסל שלה לצד הרכז קווין פורטר.

==קריירה מקצועית==
ואן ליר נבחר על ידי קבוצת שיקגו בולס בבחירה ה-34 של דראפט ה-NBA לשנת 1969, והועבר לפני תחילת העונה לסינסינטי רויאלס. בעונת הרוקי שלו שיתף פעולה בקו האחורי עם אוסקר רוברטסון, שעזב בסיום אותה עונה והוחלף ברכז הצעיר נייט ארצ'יבלד. מבחינה התקפית, עונת הייתה עונת השיא של ואן ליר, כשרשם שיאי קריירה של 16.0 נקודות ו-7.1 ריבאונדים בממוצע למשחק, וכן הוביל את ה-NBA עם 10.1 אסיסטים למשחק. במהלך עונתו השלישית נשלח בטרייד לשיקגו בולס, במדיה שיחק עד סיום עונת , והפך לאחד משחקניה האהודים ביותר. ואן ליר והקלע ג'רי סלואן הרכיבו קו אחורי הגנתי וקשוח במיוחד, ולצד הפורוורדים בוב לאב וצ'ט ווקר הפכו את הבולס לאחת הקבוצות המובילות ב-NBA לאורך שנות ה-70. אחת הפעולות האופייניות לואן ליר הייתה סחיטת עבירות תוקף, כשהתייצב בזריזות לפני שחקני ההתקפה עליהם שמר. בתקופתו של ואן ליר בשיקגו הגיעה הקבוצה 5 פעמים לשלב הפלייאוף, והעפילה פעמיים לסדרת גמר המערב (ב- ו-).

לקראת עונת חתם בקבוצת מילווקי באקס, ושוחרר ממנה ב-22 בינואר, לאחר 38 משחקים בלבד. בסיום אותה עונה הודיע על פרישה ממשחק, בגיל 32.

בין השנים 1971–1978 נבחר ואן ליר 8 פעמים ברציפות לאחת מחמישיות ההגנה של העונה, והשתתף בשלושה משחקי אולסטאר. בעת פרישתו דורג שמיני בתולדות ה-NBA וראשון בתולדות הבולס הן באסיסטים (5,217) והן בחטיפות (767) לאורך הקריירה.

ב-26 בפברואר 2009 נפטר ואן ליר בביתו שבשיקגו, בגיל 61. מאוחר יותר באותו יום נפטר גם מאמן העבר של שיקגו בולס ופיניקס סאנס, ג'וני "רד" קר.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פרשני כדורסל אמריקאים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של שיקגו בולס
קטגוריה:כדורסלני סינסינטי רויאלס
קטגוריה:כדורסלני שיקגו בולס
קטגוריה:כדורסלני מילווקי באקס
קטגוריה:משתתפי משחק האולסטאר של ה-NBA
קטגוריה:אוהיו: כדורסלנים
קטגוריה:כדורסלני אוניברסיטת סנט פרנסיס
קטגוריה:אמריקאים שנולדו ב-1947
קטגוריה:אמריקאים שנפטרו ב-2009
שלמה בן חמו (קריית גת)

הרב שלמה בן חמו (נולד בתש"ח) הוא רב העיר הספרדי של קריית גת, ראש ישיבת אור חברון בקריית ארבע ונשיא כולל 'צבי ישראל' בקריית גת.

== ביוגרפיה ופעילות ==

נולד בשנת תש"ח במרוקו לרב יעקב ראש ישיבת רבי ישראל אבוחצירא ('ישיבת בבא סאלי') ולאמו מרים.
בשנת תשכ"ד עלה לארץ ישראל ולמד בישיבת מרכז הרב אצל רבו המובהק הרב אברהם אלקנה כהנא שפירא עד לנישואיו בשנת תשל"ד.

לאחר נישואיו למד בכולל דיינות במכון הארי פישל בשעות הבוקר. בצהריים המשיך בלימודיו בישיבת מרכז הרב. במהלך שנים אלו הוסמך לרבנות ולדיינות על ידי הרב יוסף כהן דיין בבית הדין הרבני הגדול שכיהן כר"מ במכון. קיבל סמיכה לרבנות גם מהרב אברהם אלקנה כהנא שפירא ומהרב שלום משאש.

כמו כן, אחד מרבותיו שגידל אותו והיה לו כאב הוא דודו הרב שמעון דיין אב בית דין במראקש ובקזבלנקה. בנוסף היה מקורב לידיד משפחתו הרב יצחק חזן, חבר בי"ד עם הרב שלום משאש במרוקו, דיין בבית הדין הרבני בחיפה וחבר בית הדין הרבני הגדול.

בשנת תשמ"ג התמנה לרבה של העיר קריית גת. החליף בתפקיד את קודמו הרב מרדכי אלמליח. באותה שנה הקים בקריית גת את ישיבת 'צבי ישראל' על שם הרצי"ה קוק שמנתה כמה עשרות בחורים ופעלה עד לשנת תשמ"ז.

משנת תשמ"ז ועד היום מתקיים כולל במקום שהרב בן חמו משמש כנשיאו ומעביר בו שיעורים באופן קבוע.

מכהן לצד עמיתו האשכנזי הרב משה הבלין. בנוסף מעביר שיעורי תורה בכל רחבי הארץ.

היה חבר בגוף הבוחר של הרבנים הראשים לישראל.

כמו כן, מספר פעמים היה שותף עם חברי תנועת "דרך אמונה".

נשוי ומתגורר בקריית ארבע. אב לשמונה בנות.

== עמדותיו ==

משחר ילדותו במרוקו הביע עמדות ציוניות שקיבל מרבותיו ומביתו החורטות על דגלם את שלמות ארץ ישראל. בעת הגיעו לארץ חיזק והעמיק דעות אלו על ידי הליכה לישיבת מרכז הרב ובשיטתו של הרב אברהם יצחק הכהן קוק ובנו הרצי"ה קוק הרואה את מדינת ישראל כ"יסוד כיסא הקב"ה בעולם" ואת הקמתה כאתחלתא דגאולה. מורה לומר הלל ביום העצמאות, ומשתתף באופן קבוע באירועי יום ירושלים בישיבת מרכז הרב. התנגד לתוכנית ההתנתקות.

==ספריו==
* שבחי ארץ חמדה - על ארץ ישראל, ג' חלקים. בהוצאת 'פאר הקודש', אשקלון תשע"ו.
* שבחי מועדים - על המועדים. בהוצאת 'פאר הקודש', אשקלון תשנ"ו.
* שבחי תשובה - על התשובה. בהוצאה פרטית תשנ"ד.
* שבחי פסחים - על חג הפסח. בהוצאת 'פאר הקודש', אשקלון.

== קישורים חיצוניים ==
[https://shlomo-benhamo.site123.me/ האתר של הרב שלמה בן חמו]
* [http://www.yeshiva.org.il/midrash/?orderby=272 שיעוריו באתר 'ישיבה']
* [http://www.meirtv.co.il/site/rabbis.asp?rabbi=3803 שיעוריו באתר 'מכון מאיר']
* 
* 
* [https://www.youtube.com/watch?v=SKFQ-TK3VQ4&spfreload=10 שיחה לחג השבועות שהעביר בישיבת ההסדר בקריית גת]
* [http://www.sderot.org/hebrew/torah/view.asp?id=2497 שיעור על פינוי גוש קטיף שהעביר בישיבת ההסדר בשדרות]
* [https://www.youtube.com/watch?v=rxt0tQ_mKR4 שיעור במכללת אורות במסגרת יום העיון 'יום שכולו תורה']
* [http://asif.co.il/wpfb-file/zhr-32-13-pdf/ קברניט הדור], מאמר לזכר הרב אברהם שפירא.
* 

== הערות שוליים ==

קטגוריה:בוגרי ישיבת מרכז הרב
קטגוריה:רבני ערים בישראל
קטגוריה:רבנים מרוקאים ישראלים
קטגוריה:תלמידי הרב אברהם אלקנה שפירא
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:קריית גת: רבנים
לאון השני, קיסר האימפריה הביזנטית

לאון השני (באיטלקית: Λέων Β΄; 467 - 17 בנובמבר 474) היה קיסר האימפריה הביזנטית למשך תקופה בת פחות משנה במהלך שנת 474.

==ביוגרפיה==
לאון נולד בתאריך לא וודאי בשנת 467 באימפריה הביזנטית. אביו היה זנון, ואמו הייתה אריאדנה , בתם של לאון הראשון, קיסר האימפריה הביזנטית ושל הקיסרית ורינה. ב-18 בינואר 474, מת לאון הראשון ללא בנים. לאון השני היה הצאצא הזכר היחיד שלו, ועל כן הוא ירש את התואר קיסר האימפריה הביזנטית בעודו בן 7 בלבד. במשך שלושה שבועות הוא שלט לבדו, ואז אביו זנון מונה לקיסר עמית והם שלטו במשותף.

שלטונו נמשך 43 שבועות ו-3 ימים בלבד. ב-17 בנובמבר 474 הוא מת ממחלה. עם זאת, היו שטענו שנסיבות מותו היו חשודות. לאחר מותו, הוכתר זנון כקיסר החדש.

==קישורים חיצוניים==

* [http://www.roman-emperors.org/leo2.htm לאון השני] באתר roman-emperors 
* 

קטגוריה:קיסרי האימפריה הביזנטית
קטגוריה:ילידי 467
קטגוריה:נפטרים ב-474
עין ליבנה

עין ליבנה הוא מעיין שכבה הנובע באפיק נחל ליבנה ממערב ליישוב בת עין, בגוש עציון. מי המעיין ממלאים בריכה קטנה ורדודה שמעליה מתנשא עץ גדול. מהבריכה הקטנה זורמים המים לבריכת בטון רבועה וגדולה בעומק 2-3 מטרים, מה שהופך את המעיין לעמוק במעיינות גוש עציון. את הבריכה בנו הבריטים בתחילת המאה העשרים לטובת תושבי הכפר ג'בעה, המרוחק כמה קילומטרים מהמקום. בבריכה שוחים דגי זהב גדולים שהניחו בה מטיילים. ליד הבריכה ספסלים, שולחנות פיקניק ועצי צל ופרי גדולים שנטעו תושבי בת עין.

הגישה למעיין היא מדרך עפר משובשת המלווה את אפיק הנחל, מסומנת בסימון שבילים ירוק ונמצאת במורדות בת עין ב'. הגישה הקשה והקרבה לעין חובילה הנגיש יותר משאירות את המעיין ריק ממבקרים באופן יחסי, בימות השבוע. הגישה לנחל ברכב 4x4 או טרקטורונים אפשרית.

כמה מאות מטרים מצפון-מזרח למעיין, בראש הרכס, נמצאת חורבת ג'ומג'ום, כפר חקלאי מבוצר שהיה מיושב בתקופה הרומית הקדומה, בזמן מרד בר כוכבא ובתקופה הביזנטית. ככל הנראה המעיין שימש כאחד ממקורות המים של היישוב. 

בחודשים מרץ, אפריל ומאי פורחים בסביבת המעיין פרחי המרווה הכחולה הנדירים והמוגנים.

== קישורים חיצוניים ==
* [http://www.inature.info/wiki/%D7%97%27%D7%A8%D7%91%D7%AA_%D7%92%27%D7%95%D7%9E%D7%92%27%D7%95%D7%9D_%D7%95%D7%A0%D7%97%D7%9C_%D7%9C%D7%99%D7%91%D7%A0%D7%94 מסלול בנחל ליבנה ובחירבת ג'ומג'ום] באתר inature - טבע ונופים בישראל
* [https://etziontour.org.il/item/%D7%A2%D7%99%D7%9F-%D7%9C%D7%99%D7%91%D7%A0%D7%94/ עין ליבנה] באתר תיירות גוש עציון
* [http://www.sabresim.co.il/he/node/90849/%D7%A2%D7%99%D7%9F-%D7%9C%D7%99%D7%91%D7%A0%D7%94-%D7%A2%D7%99%D7%9F-%D7%90%D7%9C%D7%95%D7%94%D7%99%D7%9D-%D7%91%D7%91%D7%AA-%D7%A2%D7%99%D7%9F עין ליבנה] באתר סברסים - מדריך פנאי חברתי
קטגוריה:בת עין
ליבנה
ג'יין, ליידי רוברטס

דיים פריסילה ג'יין סטפני, ליידי רוברטס (באנגלית: Dame Priscilla Jane Stephanie Roberts, The Hon. Lady Roberts; 4 בספטמבר 1949 – 29 ביוני 2021) הייתה האוצרת של חדר הדפוס בטירת וינדזור החל משנת 1975 והספרנית המלכותית של הממלכה המאוחדת החל משנת 2002 ועד לפרישתה ביולי 2013.

==ביוגרפיה==
ג'יין נולדה כבתו הבכורה של לורד אלדינגטון. ב-1975 החלה לשמש כאוצרת של חדר הדפוס בטירת וינדזור והפיקה קטלוגים שהוצגו באקדמיה המלכותית לאומנות.

ב-1984 החלה להיות חברה במסדר הוויקטוריאני המלכותי וב-1995 קודמה לתפקיד לוטננט.

ב-2002 החלה לשמש כספרנית המלכותית בספרייה המלכותית בארמון של משפחת המלוכה הבריטית, המאגדת יצירות וכתבים רבים בעלי חשיבות במורשת הבריטית. היא כתבה ספרים רבים בנושא אומנות.

נפטרה ב-29 ביוני 2021. הותירה אחריה בעל, סר יו רוברטס, היסטוריון של האומנות, ושתי בנות.

== הערות שוליים ==

קטגוריה:ספרנים ומידענים בריטים
קטגוריה:חברים במסדר האימפריה הבריטית
קטגוריה:אוצרות
קטגוריה:אוצרים
קטגוריה:בריטיות שנולדו ב-1949
קטגוריה:בריטים שנולדו ב-1949
קטגוריה:בריטיות שנפטרו ב-2021
קטגוריה:בריטים שנפטרו ב-2021
MCR-1

E. coli, הבקטריה בה זוהה לראשונה MCR-1.]]
MCR-1 הוא מנגנון גנטי שבאמצעותו הגן mcr-1 מעניק את העמידות האנטיביוטית הפלסמידית (היחידה הידועה עד היום) לקוליסטין, שהוא פולימיקסין אנטיביוטי המשמש כסם תרופה ממשפחת "אנטיביוטיקות מוצא אחרון". המנגנון, שזוהה לראשונה בחיידק Escherichia coli (מסוג SHP45) שנלקח מחזיר בסין, בנובמבר 2015, נמצא לאחר מכן גם בדגימות שנלקחו בהולנד, מלזיה, פורטוגל, דנמרק ואנגליה.

MCR-1 הוא הפולימיקסין הראשון שנודע כי הוא מסוגל לבצע העברה גנטית אופקית.

== קישורים חיצוניים ==
* 
* 
* ג'ים ואפס, [http://www.cidrap.umn.edu/news-perspective/2016/05/highly-resistant-mcr-1-superbug-found-us-first-time "Highly resistant MCR-1 'superbug' found in US for first time"], באתר אוניברסיטת מינסוטה, מאי 2016
* 

== הערות שוליים ==

קטגוריה:אנטיביוטיקה
קטגוריה:תרופות
התפרצות האיגנימבריט של אמצע השלישון

[[טוף איגנימבריט בקניון פיש]]
התפרצות האיגנימבריט של אמצע השלישון (באנגלית: Mid-Tertiary ignimbrite flare-up) הייתה תקופה דרמטית של התפרצויות געשיות באמצע עידן הקנוזואיקון, בערך לפני 40 עד 25 מיליון שנים, שמרכזה במערב ארצות הברית. ניתן לחזות בתוצאה של התפרצויות אלו בדמות שכבות של איגנימבריט, סלע פירוקלסטי שנוצרו בהתפרצויות.

==סקירה==
במהלך התקופה התחוללו מספר רב של התפרצויות. הנפח הכולל שנפלט בהתפרצויות מוערך ב-500,000 קילומטרים מעוקבים של טוף שמקורו באפר געשי ו-5,000,000 קילומטרים מעוקבים של לבה עתירת סיליקה או בהרכב בינוני. כמות זו שוות ערך למשטחי הבזלת הנרחבים הגדולים ביותר שמקורם בהתפרצויות שאינן מתפוצצות. לשם השוואה, בהתפרצות הגדולה של הר הגעש סנט הלנס במדינת וושינגטון ב-1980 נפלטו מההר כקילומטר מעוקב של חומרים געשיים. ההתפרצות הגדולה ביותר בתקופה של התפרצות האיגנימבריט הייתה בטוף קניון פיש (Fish Canyon tuff), בדרום-מערב קולורדו. בהתפרצות זו בלבד נפלטו כ-5,000 קילומטרים מעוקבים. שלושת המרכזים הגעשיים המרכזיים בהתפרצות האיגנימבריט הם השדה הגעשי מרכז נבדה (Central Nevada volcanic field) במרכז נבדה, השדה הגעשי פסגת אינדיאן (Indian Peak volcanic field) במזרח נבדה/מערב יוטה והשדה הגעשי סן חואן (San Juan volcanic field) בקולורדו.

==גורם==
החוקרים חלוקים בדעתם מה גרם לגעשיות בתקופה זו והועלו כמה השערות שחלקן נסתרו באמצעות מודלים. אחת ההשערות היא שהכוח הטקטוני היה הכיפוף שחל בלוח הנוחת במהלך הפחתה. במהלך האורוגנזה הלרמידית נחת לוח פרלון בזווית שטוחה מאוד מתחת ללוח הצפון-אמריקאי. כשהתהליך נפסק נחשף טריז מעטפת, והתוצאה התפרצות. הפרטים הספציפיים של חשיפה זו, כולל חלונות אפשריים או התמוטטות הלוח הטקטוני, יכולים להסביר מגמות געשיות ספציפיות בתקופה זו.

==קישורים חיצוניים==
<div class="mw-content-ltr">
* [https://books.google.co.il/books?id=qXo3CwAAQBAJ&pg=PT73&lpg=PT73&dq=Mid-Tertiary+ignimbrite+flare-up&source=bl&ots=vCSMOjkJw6&sig=LvnX912R7TG0NMDKUebOfPPUBIo&hl=iw&sa=X&ved=0ahUKEwj259701vnMAhUEfxoKHdStC0oQ6AEIaDAN#v=onepage&q=Mid-Tertiary%20ignimbrite%20flare-up&f=false Marie D. Jones, Dr. John M. Savino Ph.D, Supervolcano: The Catastrophic Event That Changed the Course of Human History – Revised"]
</div>

==ביאורים==

==הערות שוליים==

קטגוריה:וולקנולוגיה
R136b

R136b הוא כוכב וולף-ראייה הממוקם באזור R136 בצביר הכוכבים NGC 2070 בערפילית הטרנטולה שבענן מגלן הגדול. הכוכב הוא אחד הכוכבים הכבדים ביותר והבהירים ביותר הידועים לאדם.

R136b בעל סיווג ספקטרלי הנע בין O לסיווג ספקטרלי של כוכב וולף-ראיה עם שילוב של קווי פליטה ובליעה. בדומה לכוכבי וולף-ראייה צעירים, ספקטרום הקרינה שלו מראה נוכחות של הליום וחנקן על פני המעטפת שלו, תוצאה של התכת מימן בליבתו באמצעות מחזור CNO, כך שהוא עדיין נחשב לכוכב הסדרה הראשית. מסתו מוערכת בקרוב ל-100 מסות שמש ועוצמת הארתו היא קרוב לפי 2 מיליון מעוצמת ההארה של השמש, אך בשל הטמפרטורה הגבוהה של יותר מ-40,000 קלווין כמעט כל הקרינה הנפלטת ממנו היא בתחום העל-סגול.
==קישורים חיצוניים==
* 

קטגוריה:קבוצת הכוכבים דג זהב
קטגוריה:כוכבי וולף-ראייה
קטגוריה:ענן מגלן הגדול
NGC 2070

NGC 2070 הוא צביר כוכבים פתוח הממוקם בחלקה הדרום מזרחי של גלקסיית ענן מגלן הגדול. הצביר ממקום בתוך ערפילית הטרנטולה במרחק של כ-160,000 שנות אור ממערכת השמש ומייצר את רוב האנרגיה שעושה אותה נראית. גודלו הזוויתי של הצביר כ-3.5 דקות קשת ששקול לקוטר של כ-170 שנות אור. מסתו של הצביר מוערכת בכ-450,000 מסות שמש כך שסביר שיהפוך בסופו של דבר לצביר כדורי.

מרכזו של NGC 2070 הוא כל כך צפוף עד שקיבל סימון כצביר נפרד, R136 והוא אחד מצבירי הכוכבים בעלי האנרגיה הגדולה ביותר הידועים לאדם. הוא כולל בתוכו מספר כוכבים מסיביים מהגדולים ביותר הידועים לאנושות וביניהם הכוכב הכבד ביותר שהתגלה עד כה - R136a1 - כוכב בעל מסה של 256 מסות שמש ועוצמת הארה הגדולה פי 7,400,000 מהשמש. כוכב נוסף בצביר זה R136c הוא בעל מסה פי 230 ממסת השמש.

==קישורים חיצוניים==

* 

==הערות שוליים==

קטגוריה:קבוצת הכוכבים דג זהב
קטגוריה:צבירים פתוחים
קטגוריה:ענן מגלן הגדול
קטגוריה:הקטלוג הכללי החדש
אודונטובטרכיים

אודונטובטרכיים (שם מדעי: Odontobatrachidae) היא משפחה של דו-חיים מסדרת חסרי זנב, בתוכה סוג אחד אודונטובטרכוס (Odontobatrachus). בני הסוג הם קרוביהם הרחוקים של משפחת פטרופדיים ובעבר היו שייכים לה ולסוג Petropedetes.

המין Odontobatrachus natator התגלה ב-1905 בחוף השנהב, ושויך בתחילה לסוג Petropedetes ושאר המינים התגלו רק ב-2015. על פי בדיקות מולקולריות הם הפכו למשפחה עצמאית עתיקה שהתפתחה כבר בתקופת הקרטיקון.

צפרדעים אלה חיות ביערות אפריקה, באזור חוף השנהב וגיאנה והן שוכנות נחלים. אורכם עד 65 מ"מ והם בעלי קרומי שחייה, עור בעל בלוטות דמויות גרגירים ולסתות גדולות היכולות להיפער ולבלוע במהירות טרף קטן וכן שיניים קטנות. הראשנים שטוחים ובעלי פה יונק העוזר להם להיאחז בסלעים.

==מיון==
*משפחה אודונטובטרכיים (Odontobatrachidae)
**סוג אודונטובטרכוס (Odontobatrachus)
***מין Odontobatrachus arndti
***מין Odontobatrachus fouta
***מין Odontobatrachus natator
***מין Odontobatrachus smithi
***מין Odontobatrachus ziama

==קישורים חיצוניים==

קטגוריה:ניאובטרכיה
קטגוריה:בעלי חיים שתוארו ב-2014